Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 105/12/5508	Ružomberok, 11.7.2012
EEČ : 2-42-83-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Ružomberok
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	hoci je zo Zákona o rodine a podľa rozsudku Okresného súdu XXXXX   sp. zn. P/183/1999 - 30 z 28.12.1999, právoplatný 30.12.1999, povinný platiť výživné na maloletú dcéru XXXXX, nar. XXXXX mesačne vo výške 700,-Sk (23,24 Eur), vždy do 15. dňa toho ktorého mesiaca vopred k rukám matky XXXXX, rod. XXXXX, nar. 15.10.1977,  trvalé bydlisko XXXXX, XXXXX, obdobie od 01.07.2007 do 15.06.2012 je posudzované formou predbežnej otázky v zmysle § 7 ods. 1 Trestného poriadku, pričom od 10.11.2011 mal podľa rozsudku č. 3P/82/2011 - 89 zo dňa 21.02.2012 právoplatný 07.03.2012 prispievať na výživné sumou 45,- Eur, od 01.04.2003 do 15.06.2012 si túto vyživovaciu povinnosť riadne pravidelne neplnil, čím mu vznikol dlh na výživnom k rukám matky v celkovej výške 2.832,- Eur do 30.06.2012, ktorú čiastku uhradil dňa 15.06.2012 v plnej výške, 

lebo zanikla trestnosť činu
Odôvodnenie:
	Vyšetrovateľ OR PZ OKP XXXXX  uznesením ČVS: ORP-42/OVK-RK-2012 z 29.02.2012 podľa  § 206 ods. 1 Trestného poriadku vzniesol XXXXX obvinenie z prečinu zanedbania  povinnej výživy podľa § 207 ods. 1, 3 písm. b) Trestného zákona na tom skutkovom základe, ako je popísaný vo výrokovej časti tohto  uznesenia. 

 Trestné stíhanie bolo začaté na základe trestného oznámenia XXXXX, rod. XXXXX, ktorá vo svojej výpovedi uviedla, že obvinený je  podľa rozsudku Okresného súdu XXXXX sp. zn. P/183/1999 - 30 z 28.12.1999, právoplatný 30.12.1999, povinný platiť výživné na maloletú dcéru XXXXX, nar. XXXXX mesačne vo výške 700,-Sk (23,24 Eur), vždy do 15. dňa toho ktorého mesiaca vopred k rukám matky XXXXX, rod. XXXXX nar. 15.10.1977,  trvalé bydlisko XXXXX, XXXXX, pričom od 10.11.2011 mal podľa rozsudku č. 3P/82/2011 - 89 zo dňa 21.02.2012 právoplatný 07.03.2012 prispievať na výživné sumou 45,- Eur, od 01.04.2003 do 15.06.2012 si túto vyživovaciu povinnosť riadne pravidelne neplnil, čím mu vznikol dlh na výživnom k rukám matky v celkovej výške 2.832,- Eur do 30.06.2012. Dňa 22.06.2012 XXXXX vo svojej výpovedi potvrdila, že jej prišli na účet peniaze v celkovej sume 2.832,- Eur, čo predstavuje dlžné výživné vo výške 2.786,72 Eur plus 45,- Eur bežné výživné za mesiac jún 2012, teda zameškané výživné bolo uhradené v plnej výške. 

XXXXX vo výpovedi uviedol, že si je vedomý svojho dlhu a chce všetko uhradiť, pokiaľ je vec vo vyšetrovaní na polícii. 
	
Podľa rozsudku Okresného súdu XXXXX sp. zn. P/183/1999 - 30 z 28.12.1999, právoplatný 30.12.1999 je obvinený  povinný platiť výživné na maloletú dcéru XXXXX, nar. XXXXX mesačne vo výške 700,-Sk (23,24 Eur), vždy do 15. dňa toho ktorého mesiaca vopred k rukám matky XXXXX, rod. XXXXX nar. 15.10.1977, trvalé bydlisko XXXXX, XXXXX.  Podľa rozsudku č. 3P/82/2011 - 89 zo dňa 21.02.2012 právoplatný 07.03.2012 prispievať na výživné sumou 45,- Eur, od 01.04.2003 do 15.06.2012.

 Podľa rodného listu na č. l. 115  je obv. XXXXX  otcom mal. XXXXX, nar. XXXXX. 

Listinnými dôkazmi a správami na č. l. 122 - 148 vyšetrovacieho  spisu  boli zisťované majetkové a osobné pomery obvineného  a  bolo nimi preukázané jeho nedbanlivostné zavinenie na neplní vyživovacej povinnosti voči mal. XXXXX.

Prečinu zanedbania povinnej výživy podľa § 207 ods. 1, 3 písm. b) Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného, čin spácha závažnejším spôsobom konania po dlhšiu dobu. V zmysle  § 86 písmeno a)  Trestného zákona   trestnosť tohto prečinu zaniká, ak tento nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Obvinený XXXXX mal za obdobie od 01.04.2003 do 15.06.2012 zaplatiť  matke XXXXX výživné v celkovej sume 2.832,-Eur, pričom bolo preukázané, že jej dňa 15.06.2012 uhradil na jej účet uvedenú sumu  a tým celý dlh na výživnom za uvedené obdobie  uhradil. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. Podľa ods. 4 tohto zákonného ustanovenia zastaviť trestné stíhanie   je oprávnený aj policajt, ak nebolo  vznesené obvinenie.  Na základe vyššie uvedených skutočností som rozhodol  tak, ako je uvedené vo výrokovej časti  tohto uznesenia, nakoľko obvinený využil ustanovenie § 86 písm. a) Trestného zákona a jeho  trestný čin nemal na mal. XXXXX nepriaznivé následky.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor